2015.3.6. Az Európai Unió Hivatalos Lapja L 62/29 A BIZOTTSÁG (EU) 2015/365 VÉGREHAJTÁSI HATÁROZATA (2015. március 4.) az 1338/2008/EK európai parlamenti és tanácsi rendelet szerinti statisztikai adatszolgáltatásra vonatkozóan egyes tagállamok számára az egészségügyi ellátással kapcsolatos kiadásokra és finanszírozásra vonatkozó statisztikák tekintetében eltérések engedélyezéséről (az értesítés a C(2015) 1377. számú dokumentummal történt) (Csak az angol, a spanyol, a holland és a román nyelvű szöveg hiteles) (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a népegészségre és a munkahelyi egészségre és biztonságra vonatkozó közösségi statisztikáról szóló, 2008. december 16-i 1338/2008/EK európai parlamenti és tanácsi rendeletre (!) és különösen annak 9. cikke (2) bekezdésére, mivel: (1) — Az 1338/2008/EK rendelet előírja a népegészségre, valamint a munkahelyi egészségre és biztonságra vonatkozó európai statisztikák rendszeres összeállításának közös keretét. (2) — Az 1338/2008/EK rendelet kötelezi a tagállamokat, hogy a rendelet II. mellékletében meghatározottak szerint szolgáltassanak statisztikai adatokat az egészségügyi ellátással kapcsolatos kiadásokra és finanszírozásra vonatkozóan. (33 — Az 1338/2008/EK rendelet 9. cikkének (2) bekezdése szerint szükség esetén objektív kritériumok alapján a tagállamokat érintő eltérést és átmeneti időszakot lehet elfogadni. (4 — A Spanyol Királyság, a Holland Királyság, Románia és Nagy-Brittannia és Észak-Írország Egyesült Királysága eltérést kért arra hivatkozva, hogy az 1338/2008/EK rendelet végrehajtása érdekében jelentős kiigazításokat kell végezniük nemzeti statisztikai rendszereikben. (5) — Az e tagállamok által kért eltéréseket ezért engedélyezni kell. (6) — Az e határozatban előírt intézkedések összhangban vannak az Európai Statisztikai Rendszer Bizottságának véleményével, ELFOGADTA EZT A HATÁROZATOT: 1. cikk A Bizottság a Spanyol Királyság, a Holland Királyság, Románia és az Egyesült Királyság számára engedélyezi a mellékletben előírt eltéréseket. 2. cikk E határozat címzettje a Spanyol Királyság, a Holland Királyság, Románia, valamint Nagy-Britannia és Észak-Írország Egyesült Királysága. Kelt Brüsszelben, 2015. március 4-én. a Bizottság részéről Marianne THYSSEN a Bizottság tagja () HLL 354., 2008.12.31., 70. o.